Mihai Precup și-a dat demisia de la companiile de stat (AMEPIP): Las în urmă o agenție care a devenit operațională în numai 4 luni
Mihai Precup, unul dintre economiștii de frunte ai PSD, și-a depus demisia din funcția de președinte al AMEPIP. "Este un act unilateral pe care mi-l asum cu toată responsabilitatea. Las în urmă o echipă și o agenție care a devenit operațională în numai 4 luni, cu un tablou de bord funcțional și cu o fereastră larg deschisă către transparentizarea actelor de conducere pentru companiile de stat. Sunt doar câteva dintre reușitele de care sunt mândru și pentru care țin să le mulțumesc tuturor celor care au investit timp și efort în acest an în echipa AMEPIP", a spus Mihai Precup pe Facebook.